«Farmen»-deltaker sendt til sykehus
Det er Farmens presseansvarlig som bekrefter ulykken overfor VG. - En deltaker ble løpt ned av en hest og det ble tilkalt legehjelp og ambulanse kom til gården, sier Alex Iversen. Ifølge Iversen ble deltakeren skadd under en hverdagslig aktivitet på gården og ikke konkurranse. - Vedkommende ble fraktet til sykehuset i ambulanse og skal etter forholdene ha det bra, sier Iversen. Hvordan var tilstanden til deltakeren? - Deltakeren var ved bevissthet, men litt forslått. Vedkommende har også hatt blødninger fra hodet.En ambulanse ble sendt til «Farmen»-gården i Grimstad - ved 16-tiden, skriver Agderposten. Iversen har ikke full oversikt over tilstanden til deltakeren som ble fraktet til sykehuset, men slik han forstår situasjonen kommer det til å gå bra forteller han til VG. Må deltakeren forlate «Farmen»? - Det vet vi ikke enda. Ifølge Iversen er vedkommende nå under observasjon og blir passet på av leger og sykehuspersonell.
En deltaker er sendt til sykehus etter en hesteulykke på «Farmen»-gården.